CELEX: 62018TN0617
Language: el
Date: 2018-10-12 00:00:00
Title: Υπόθεση T-617/18: Προσφυγή-αγωγή της 12ης Οκτωβρίου 2018 — ZH κατά ECHA

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/63
            
         
      Προσφυγή-αγωγή της 12ης Οκτωβρίου 2018 — ZH κατά ECHA
      (Υπόθεση T-617/18)
      (2018/C 436/87)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: ZH (εκπρόσωποι: L. Levi και N. Flandin, δικηγόροι)
      
         Καθού-εναγόμενος: Ευρωπαϊκός Οργανισμός Χημικών Προϊόντων (ECHA)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την έκθεση αξιολογήσεως του προσφεύγοντος-ενάγοντος για το έτος 2016·
               
            
                  —
               
               
                  να ακυρώσει επίσης, καθόσον είναι αναγκαίο, την απόφαση του ECHA της 2ας Ιουλίου 2018, η οποία κοινοποιήθηκε στον προσφεύγοντα-ενάγοντα στις 3 Ιουλίου 2018 και με την οποία απορρίφθηκε η υποβληθείσα από τον προσφεύγοντα-ενάγοντα διοικητική ένσταση κατά της εκθέσεως αξιολογήσεως για το έτος 2016·
               
            
                  —
               
               
                  να επιδικάσει χρηματική ικανοποίηση για την ηθική βλάβη που υπέστη ο προσφεύγων-ενάγων·
               
            
                  —
               
               
                  να καταδικάσει τον καθού-εναγόμενο στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής, ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 2.2 της αποφάσεως του ECHA της 18ης Ιουνίου 2015 περί θεσπίσεως γενικών διατάξεων για την εφαρμογή του άρθρου 15, παράγραφος 2, του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (στο εξής: ΚΛΠ) και για την εφαρμογή του άρθρου 44, πρώτο εδάφιο, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ).
               
            
                  2.
               
               
                  Με τον δεύτερο λόγο προβάλλεται παράβαση του διαδικαστικού πλαισίου για την κατάρτιση εκθέσεων αξιολογήσεως, όπως αυτό έχει θεσπιστεί με την απόφαση του ECHA και ειδικότερα με το άρθρο 7, καθώς και παράβαση του άρθρου 43 του ΚΥΚ, το οποίο εφαρμόζεται κατ’ αναλογίαν επί των εκτάκτων υπαλλήλων δυνάμει του άρθρου 15 του ΚΛΠ.
               
            
                  3.
               
               
                  Με τον τρίτο λόγο προβάλλεται η ύπαρξη πολλαπλής πρόδηλης πλάνης εκτιμήσεως στην οποία υπέπεσε ο αξιολογητής σε σχέση με τις επικρίσεις που διατυπώθηκαν ως προς τον προσφεύγοντα-ενάγοντα.
               
            
                  4.
               
               
                  Με τον τέταρτο λόγο προβάλλεται παράβαση της υποχρεώσεως αιτιολογήσεως.